paragraph_text: Dobos je nekadašnji list Mađarskog udruženja građana Hum iz Sarajeva (Magyar polgarok egyesületének lapja Hum – Sarajevo) Prvi broj, nastao na inicijativu Katalin Horvat i Edina Volka Dervišefendića, izašao je u siječnju 2005. Njegov prvi i jedini urednik je bio Edin Volk Dervišefendić, a najraniju redakciju su činili pokojni Mihalj Nemet, Katalin Horvat, Eva Juhas-Pašić, Irma Muratović i Agneš Kišne Gašpar, dopisnica iz Budimpešte. Tehnički su ga opremili Samir Bogunić i Ana Kunjašić, koja je dizajnirala i prepoznatiljiv logo. Dobos, što na mađarskom znači „dobošar“, a kao direktna asocijacija na nekadašnje varoške dobošare koji su lokalnom stanovništu saopštavali najvažnije i najsvježije vijesti, bio je jedino (pisano) glasilo sarajevskih Mađara. List je svojim tekstovima, prvenstveno, dokumentovao aktivnosti vezane za rad Huma, te je,  uz „Češku besedu“ i „Zoru Cankarjevu“, bio treći u nizu časopisa udruženjâ nacionalnih manjina iz Sarajeva. Članci su, najčešće, bili pisani dvojezično, a tematski su bili obogaćeni različitim sadržajima, od vijesti o radu Društva između dva broja, preko novosti iz Mađarske do feljtoniziranih tekstova i komentara.